مدنیت و توریزم ناظیری نومان کورتولموش تورکیه‌یه ایلین ایلک اوچ آییندا 5 میلیون 138 مین توریست گلدیگینی بیل‌دیره‌رک، بونون بیر رکورد اولدوغونو سؤیله‌دی.
توریزمین ساده‌جه تورکیه اوچون دئییل، بوتون دونیا اوچون اؤنملی سکتور اولدوغونو وورغولایان ناظیر دئییب: "توریزم تورکیه‌نین ایستراتئژی سکتورلاریندان‌ بیری‌دیر بو ایش قولونون 2017-جی ایل رقم‌لریله 32 میلیارد دو‌لارلیق پوتنسیالا چیخدیغینی دوشونسک، بو ایلدن توتموش توریزم سکتورو تخمینن تک باشینا تورکیه‌نین بودجه کسیرینی اؤدجیک گوجه چاتا‌جاق. کئچن ایل بو ساحه‌دکی گلیریمیز 26 میلیارد دو‌لاردان آرتیق، بو ایل ایسه بو میقدار 32 میلیارد دو‌لارا چیخا‌جاق. تورکیه‌نین هدفی 40 میلیون توریست‌دیر، 2023-جو ایلده 50 میلیون توریست، 50 میلیارد دو‌لار توریزم گلیری‌دیر. جاری ایل روسیا‌دان گلن توریست سایی‌نین 5 میلیونا چاتاجاغی معلوموموزدور. آلمانیا‌دان گلن توریست سایی‌نین ایسه 4 میلیونا یاخین اولاجاغینی گومان ائدیریک".
